19.05.2017
Ахада инапы аҵаиҩит «Аҧcны Аҳәынҭқарра Аҭҵаарадырра зҽаҧсазтәыз аусзуҩ» ҳәа аҳаҭыртә хьӡы анашьаразы Аусҧҟа
Лаҵарамза 19 рзы Аҧсны Ахада Рауль Ҳаџьымба инапы аҵаиҩит Зураб Џьапуа «Аҧcны Аҳәынҭқарра Аҭҵаарадырра зҽаҧсазтәыз аусзуҩ» ҳәа аҳаҭыртә хьӡы ианашьаразы Аусҧҟа.
Аҭҵаарадырратә усураҿы иеихьӡарақәеи, здырра ҳараку аспециалистцәа разыҟаҵара аус аҿы илагала дуқәеи рзы афилологиатә ҭҵаарадыррақәа рдоктор, апрофессор, Аҧсны аҭҵаарадыррақәа Ракадемиа академик Зураб Џьапуа ианашьоуп «Аҧсны Аҳәынҭқарра аҭҵаарадырра зҽаҧсазтәыз аусзуҩ» ҳәа аҳаҭыртә хьӡы.